सायरा बानो का जन्म उत्तराखंड के मसूरी में 23 अगस्त 1944 को हुआ था. फिल्मी करियर से ज्यादा सायरा दिलीप कुमार संग अपनी लव स्टोरी की वजह से चर्चा में रहीं. सायरा बानो को पहली नजर में ही दिलीप कुमार से प्यार हो गया था. लेकिन दोनों की लव स्टोरी में उम्र का लंबा फासला पेंच बनकर सामने आया. लंबे एज गैप को देखते हुए दिलीप शादी से कतरा रहे थे. लेकिन सायरा की मोहब्बत देख वे मान गए. 1966 में सायरा ने दिलीप कुमार से शादी कर ली थी. तब सायरा 22 और दिलीप 44 साल के थे. सायरा और दिलीप की कोई संतान नहीं है. इसकी वजह एक्ट्रेस की ऑटोबायोग्राफी में पता चली. सायरा 1972 में पहली बार प्रेग्नेंट हुई थीं. लेकिन 8 महीने की प्रेग्नेंसी में उन्हें हाई ब्लड प्रेशर की शिकायत हुई. ऐसे में डॉक्टर बच्चे को नहीं बचा पाए. इसके बाद से वे कभी प्रेग्नेंट नहीं हो सकीं.